Koopmeiners on pelannut useissa Alankomaiden nuorisomaajoukkueissa. Hän pelasi alle 19-vuotiaiden Euroopan-mestaruuskilpailuissa 2017 neljä ottelua Alankomaiden yltäessä välieriin. Alle 21-vuotiaiden EM-kilpailuissa 2021 hän pelasi joukkueensa kapteenina kaksi alkulohko-ottelua mutta oli kolmannesta ottelusta sivussa varoitustilin täyttymisen vuoksi, ja kahden kuukauden tauon jälkeen pelattuihin pudotuspeleihin hän ei osallistunut, sillä hän liittyi Alankomaiden kesän 2021 miesten EM-kisamiehistöön. Hän pelasi A-maajoukkueessa ensimmäisen ja toistaiseksi ainoan ottelunsa lokakuussa 2020 ystävyysotteluissa Meksikoa vastaan.